དེ་འདྲ་ཡིན་དུས་སྒྲ་ཟོར་ཡངས་པའི་དབང་དུ་བྱས་པ་ཡིན་ན།འཛམ་བུ་གླིང་འདིའི་སྒང་ལ་ཆོས་ལུགས་མང་པོ་ཞེ་དྲག་ཅིག་ཡོད་པ་རེད།དཔེར་ན།ཡེ་ཤུའི་ཆོས་དང༌།ཁ་ཆེའི་ཆོས་ཞེས་ང་ཚོས་ནམ་རྒྱུན་བཤད་ཀྱི་ཡོད་རེད།དེ་ཐམས་ཅད་རང་རང་སོ་སོའི་སྡུག་བསྔལ་ཉུང་དུ་གཏོང་བ་དང༌།ཡིད་ཚིམས་པའི་བདེ་སྐྱིད་ཡོང་བའི་དོན་དུ་ཆོས་ལུགས་དེ་དག་བྱུང་ཞིང༌།གང་ལྟར་ཆོས་ལུགས་ཚང་མས་མི་ལ་རེ་བ་སྦྱིན་པ་དང༌།སེམས་ལ་དཀའ་ངལ་འཕྲད་ནས་ཆག་སྒོ་དང་འཇིགས་པ་ལྟ་བུ་འཕྲད་པའི་སྐབས་ལ་བློ་གཏད་བཅོལ་ས་ལྟ་བུ་ཞིག་ཡོང་གི་ཡོད་རེད།དེ་འདྲ་ཡིན་དུས་སངས་རྒྱས་པའི་ཆོས་ཀྱིས་གཙོས་པའི་འཛམ་བུ་གླིང་འདིའི་སྒང་གི་ཆོས་ལུགས་ཚང་མས་ཕྱི་དངོས་པོ་དེ་གཙོ་བོ་སྒྲུབ་ཀྱི་ཡོད་མ་རེད།གཙོ་བོ་ནང་བསམ་བློའི་ནང་དུ་བདེ་སྐྱིད་ཡོང་བའི་ལམ་སྟོན་ཞིག་བྱེད་ཡོང་གི་འདུག